Қонуни Ҷумҳурии Тоҷикистон

Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи номҳои объектҳои ҷуғрофӣ»

**Моддаи 1.** Ба Қонуни Ҷумҳурии Тоҷикистон «Дар бораи номҳои объектҳои ҷуғрофӣ» аз 29 апрели соли 2006 (Ахбори Маҷлиси Олии Ҷумҳурии Тоҷикистон, с. 2006, №4, мод. 198; с. 2013, №3, мод. 188) тағйиру иловаҳои зерин ворид карда шаванд:

1. Сархати якуми моддаи 1 дар таҳрири зерин ифода карда шавад:

«**- объектҳои ҷуғрофӣ** – ташкилаҳои нисбатан устувори мавҷудаи рӯи замин (кӯҳҳо, қаторкӯҳҳо, қуллаҳо, дарёҳо, кӯлҳо, обанборҳо, пиряхҳо, биёбонҳо, ҳудудҳои дигари табиӣ ва ба инҳо монанд);».

2. Аз матни моддаи 2 калимаи «(Сарқонуни)» хориҷ карда шавад.

3. Моддаи 21 бо мазмуни зерин илова карда шавад:

«**Моддаи 21. Доираи амали Қонуни мазкур**

Қонуни мазкур нисбат ба фаъолияти номгузорӣ, номивазкунӣ, бақайдгирӣ, баҳисобгирӣ, истифодабарӣ, ҳифз ва нигоҳдории номҳои объектҳои ҷуғрофӣ дар Ҷумҳурии Тоҷикистон татбиқ мегардад.

Амали Қонуни мазкур нисбат ба номгузорӣ ва номивазкунии воҳидҳои маъмурию ҳудудӣ ва маҳалҳои аҳолинишин татбиқ мегардад, агар дар Қонуни конститутсионии Ҷумҳурии Тоҷикистон «Дар бораи тартиби ҳалли масъалаҳои сохти маъмурию ҳудудии Ҷумҳурии Тоҷикистон» тартиби дигар пешбинӣ нашуда бошад.».

4. Дар сархати панҷуми моддаи 3 калимаи «салоҳияти» ба калимаи «ваколатҳои» иваз карда шавад.

5. Дар ном ва матни моддаи 4 калимаҳои «Салоҳияти» ва «салоҳияти» мувофиқан ба калимаҳои «Ваколатҳои» ва «ваколатҳои» иваз карда шаванд.

6. Дар қисми шашуми моддаи 6 калимаи «қаламрави» ба калимаи «ҳудуди» иваз карда шавад.

7. Дар моддаи 8:

- дар қисми сеюм калимаи «салоҳияти» ба калимаи «ваколатҳои» иваз карда шавад;

- қисми шашум хориҷ карда шавад.

8. Моддаи 101 бо мазмуни зерин илова карда шавад:

«**Моддаи 101. Ҳалли баҳсҳо вобаста ба номҳои объектҳои ҷуғрофӣ**

Баҳсҳо вобаста ба номҳои объектҳои ҷуғрофӣ тибқи қонунгузории Ҷумҳурии Тоҷикистон ҳал карда мешаванд.».

9. Моддаи 11 дар таҳрири зерин ифода карда шавад:

«**Моддаи 11. Ҷавобгарӣ барои риоя накардани талаботи Қонуни мазкур**

Шахсони воқеӣ ва ҳуқуқӣ барои риоя накардани талаботи Қонуни мазкур бо тартиби муқаррарнамудаи қонунгузории Ҷумҳурии Тоҷикистон ба ҷавобгарӣ кашида мешаванд.».

**Моддаи 2.** Қонуни мазкур пас аз интишори расмӣ мавриди амал қарор дода шавад.

**Президенти Ҷумҳурии Тоҷикистон Эмомалӣ Раҳмон**

**ш. Душанбе, 2 январи соли 2025, №2124**

Қарори Маҷлиси миллии Маҷлиси Олии Ҷумҳурии Тоҷикистон

**Дар бораи Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи номҳои объектҳои ҷуғрофӣ»**

Мутобиқи моддаи 60 Конститутсияи Ҷумҳурии Тоҷикистон Маҷлиси миллии Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи номҳои объектҳои ҷуғрофӣ» ҷонибдорӣ карда шавад.

**Раиси Маҷлиси миллии Маҷлиси**

**Олии Ҷумҳурии Тоҷикистон Рустами Эмомалӣ**

**ш. Душанбе, 27 декабри соли 2024, №569**

Қарори Маҷлиси намояндагони Маҷлиси Олии Ҷумҳурии Тоҷикистон

**Дар бораи қабул кардани Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи номҳои объектҳои ҷуғрофӣ»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи номҳои объектҳои ҷуғрофӣ» қабул карда шавад.

**Раиси Маҷлиси намояндагони Маҷлиси**

**Олии Ҷумҳурии Тоҷикистон М. Зокирзода**

**ш. Душанбе, 4 декабри соли 2024, №1494**